open-index/open-wikipedia-markdown huggingface dataset:
St John’s Wood

**St John's Wood** er et område i bydelen Westminster i nordvestlige London, vest for Regent's Park. Det ligger 4 km nordvest for Charing Cross. En gang var området en del av den store skogen i Middlesex, og senere eid av korsfarerorden Johanitterordenen. Det kjente Abbey Road Studios ligger i St John's Wood, det samme gjør verdens mest berømte cricketbane Lord's.

Det er et meget velstående nabolag, og områdets postkode (NW8) ble rangert av magasinet Forbes som den femte mest kostbare postadresse i London basert på gjennomsnittlig boligpris i 2007. I henhold til undersøkelse i 2014 av eiendomsmeglere betaler beboere i St. John's Wood den høyeste gjennomsnittlige husleie i hele London.

## Historie
Utbygginga av St John's Wood som en forstad til London begynte tidlig på 1800-tallet, på et landområde som helt siden 1300-tallet hadde vært eid av Johanitterordenen. En av de første utviklere i området var James Burton (1761-1837). Det var en av de første forsteder i London som ble utviklet med stor grad villabebyggelse med lav tetthet i motsetning til de rekkehus som var vanlig i London opp til 1800-tallet, selv i rike strøk. Deler av St .John's Wood har dog blitt ombygd med større tetthet,  men det har forblitt et ettertraktet distrikt å bo og derfor et av de mest kostbare områdene i London.

Mens Regent's Park tilbød tomter for store villaer, ble mye av St John's Wood bebygd med noe rimeligere tomannsboliger – blant de første i London – hovedsakelig for middelklassen. Området tiltrakk seg en del kjente, radikale intellektuelle, mange av dem fra land på kontinentet med mindre liberale forhold enn Storbritannia. Mot slutten av 1800-tallet ble strøkets respektable karakter trua av et økende antall luksusbordeller og hus der menn med makt og formue hadde sine elskerinner. 

På 1900-tallet ble en del av den simplere bebyggelsen revet og erstattet med boligkvartaler. De intellektuelle trakk nordover til Hampstead etter hvert som nyrike londonere uten stil, men med penger flytta inn. I dag er St John's Wood et respektabelt boligstrøk med en overveiende velstående befolkning.

## Referanser


## Eksterne lenker

*History of St John's Wood
*Kart over St. John's Wood og de omliggende distriktene
Fore kirke

**Fore kirke** på Reipå i Meløy ble bygd i 1909 som langkirke. Kirken ble ombygd i 1932 til korskirke.

Den har 3 gallerier og sitteplasser til i alt 300. Stilen er nygotisk. Kirken ble reist etter tegninger av byggmester O.M. Olsen som også utførte arbeidet. Kirken ble innviet som kapell 17. juni 1909. Bygget fikk oppvarming i 1913 og orgel i 1914. Etter utvidelsen i 1932 skulle kirken romme 600 personer.

## Referanser


## Eksterne lenker
* 
*
Nepals overgangsparlament 2007

**Nepals overgangsparlament 2007** blei konstituert 15. januar 2007. Det hadde som hovedoppgave å forberede valg på Nepals grunnlovsgivende forsamling, som blei holdt i april 2008.

Overgangsparlamentet er en del av fredsavtalen etter Nepals borgerkrig 1996 – 2006.

Parlamentet bygger på ei ny overgangsgrunnlov som blei vedtatt 15. januar, og gjelder fram til den grunnlovsgivende forsamlinga erstatter den.

1. april blei parlamentet supplert med Nepals overgangsregjering 2007.

## Sammensetning
Parlamentet har 330 medlemmer. 

Av dem er 209 medlemmer fra parlamentet som blei valgt i 1999. (Et av disse medlemmene er erstattet av en representant for befolkninga med handicap, som er plukket ut av statsministeren.)

73 er representanter for den andre sida i den 10 år lange borgerkrigen: Medlemmer av Nepals Kommunistiske Parti (maoistisk).

48 er nye representanter pekt ut av de 8 partiene som var allierte i  demokratiopprøret som styrta diktaturet til kong Gyanendra og gjeninnførte demokratiet i april 2006. Disse allierte var Sjupartialliansen for demokrati i Nepal og maoistpartiet NKP(M).

## Partifordeling
Ved starten hadde parlamentet denne partifordelinga:

* Nepals Kongressparti 84 representanter.
* Nepals Kommunistiske Parti (forente marxist-leninister) (vanligvis kalt UML) 83 representanter.
* Nepals Kommunistiske Parti (maoistisk) 73 representanter + 10 uavhengige representanter. (NKP(M) valgte sine 10 tilleggsrepresentanter blant kjente nepalesere som ikke er medlemmer av partiet, og erklærte at de ikke er underordna partiets gruppedisiplin i parlamentet.)
* Nepali Congress (Democratic) 48 representanter.
* Rastriya Prajatantra Party 9 representanter.
* Nepal Sadbhawana Party (Anandi Devi) 5 representanter.
* Nepal Mazdoor Kizan Party 4 representanter.
* Janamorcha Nepal (Sherchan) 4 representanter.
* Samyukta Bammorcha 3 representanter.
* Janamorcha Nepal (KC) 3 representanter.
* Janamorcha Nepal (Ale) 2 representanter.
* Rashtriya Janashakti Party 1 representant.

Partifordelinga vil trolig forandre seg i løpet av perioden.

De to kongresspartiene har varsla at de skal slå seg sammen, men når det eventuelt skal skje, er ennå ikke klart.

Det er også mulig at flere mindre partier vil slå seg sammen eller gå inn i større før valget. Partisplittelser er dessuten svært vanlige i Nepal.

## Eksterne lenker
* Political Parties in Legislative-Parliament (På engelsk. Liste over partier og parlamentariske ledere. Offisiell nettside.)

* Members of Legislature Parliament (På engelsk. Alle medlemmer av parlamentet. Offisiell nettside.)
Matador (andre betydninger)

**Matador** kan ha forskjellige betydninger.

* Matador, tyrefekter
* Matador, en TV-serie
* Carlos Mortensen
* Toredo, spansk tyrefekter
* The Mathador, amerikansk spillefilm
Fylkesvei 5120

**Fylkesveg 5120** går mellom Norheimsund og Øystese i Kvam kommune.

Frem til 2019 hadde veien betegnelsen fylkesvei 130 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Mark Bosnich

**Mark Bosnich** (født 1972) er en australsk tidligere fotballspiller som var målvakt og som har vært kåret til Australias beste spiller.

Bosnich har spilt for bl.a ,  og .
I Aston Villa var han en stor suksess, og han var lenge med i diskusjonen om Premier Leagues beste spiller. Til tross for dette, ble han en stor skuffelse etter overgangen til Manchester United.

Bosnich forlot Old Trafford, til fordel for Stamford Bridge og spill for Chelsea. Der var målet å få karrieren på rett kjøl, men ambisjonen endte dessverre i skuffelse da han kort tid etter overgangen ble tatt for bruk av narkotika.

## Referanser


## Eksterne lenker
*
Kongepudler

***Kongepudler*** er en norsk satirisk roman som kom ut i 2006. Boken er skrevet av en anonym forfatter, og ble utgitt på Kagge Forlag. Boken ble også publisert som føljetong i *[[Dagbladet]]*, og som lydbok lest av Bjørn Sundquist i 2006.

Hovedplottet i boken går ut på at kulturminister Trond Giske slår seg sammen med Ari Behn for å kaste Jens Stoltenberg og Jonas Gahr Støre, og selv ta makten i Norge.

Den 25. mars 2011 hevdet Anne Holt i sin blogg at hun er forfatteren. Forlaget sa imidlertid at forfatteren er en mann som ikke vil stå frem før en journalist henvender seg direkte til ham og spør om det er han som er forfatteren. 28. mars innrømte Holt at hun ikke var forfatteren. 24. mai avslørte Kagge Forlag at forfatteren var Per Kristiansen.

## Referanser


## Eksterne lenker
* Anmeldelse i Dagbladet
Skylddaler

**Skylddaler** var en betegnelse på matrikkelskyld som ble innført ved matrikkelrevisjonen i 1838.

Som matrikkelskyld:
* 1 skylddaler = 5 *ort*
* 1 ort = 24 *skilling*.

Skylddaleren ble innført som erstatning for huder og kalveskinn som matrikkelskyld. 1 hud tilsvarte ca. 4 skylddaler.

Skylddaleren ble avløst av skyldmark ved matrikkelrevisjonen i 1886.  I gjennomsnitt ble 1 skylddaler da satt lik ca. 2 skyldmark.
Pneumotoraks

**Pneumotoraks** eller **pneumothorax** er en unormal samling av luft i pleurahulen i brystet. Luften kan komme fra en lekkasje i lungeoverflaten. Tilstanden medfører at lungesekken på den lekke siden kollapser helt eller delvis. 

Tilstanden spontan pneumotoraks forekommer hyppigst hos unge og høye, slanke menn. Omtrent 10 av 100.000 innbyggere får denne sykdommen.

## Symptomer

Ved pneumotoraks vil pasienten ha smerter i skadeområdet, og ofte få pustebesvær og vise tegn til oksygenmangel.

## Årsaker
Røyking øker risikoen for primær spontan pneumothorax, mens de viktigste årsakene til sekundær pneumothorax er KOLS, astma og tuberkulose. Traumatisk pneumothorax: oppstår som følge av skader på brystet, som ribbeinsbrudd, skuddsår eller knivsår som skader lungen. Traumatisk pneumothorax kan utvikle seg ikke bare på grunn av fysisk skade på brystet (inkludert eksplosjonsskader), men også som en komplikasjon av medisinsk inngrep.

## Diagnostikk
Diagnose av pneumothorax basert kun på fysisk undersøkelse kan være utfordrende (spesielt ved liten pneumothorax). For å bekrefte tilstedeværelsen av pneumothorax brukes vanligvis røntgen av brystet, datatomografi (CT) eller ultralyd. Andre tilstander som kan føre til lignende symptomer inkluderer hemothorax (opphopning av blod i pleurahulen), lungeemboli og hjerteinfarkt. En stor bulla kan fremstå liknende på en røntgen av brystet.

## Hos nyfødte
Pneumothorax er vanligere hos nyfødte enn i noen annen aldersgruppe. Forekomsten av symptomatisk neonatal pneumothorax anslås til omtrent 1-3 tilfeller per 1000 levendefødte. Prematuritet, lav fødselsvekt og asfyksi er de viktigste risikofaktorene, og de fleste tilfeller hos nyfødte oppstår i løpet av de første 72 timene av livet.

For nyfødte med pneumothorax har forskjellige behandlingsstrategier blitt foreslått, inkludert nøye overvåking, thoracentese (nålaspirering) eller innføring av et brystdrenasjerør. Nålaspirering kan redusere behovet for et brystdrenasjerør, men effektiviteten og sikkerheten av begge invasive prosedyrer har ikke blitt fullstendig studert.

## Behandling

Ved små lekkasjer, vil tilstanden ofte gå over av seg selv, ved at lekkasjen tettes og «feilplassert» luft absorberes. Dette merkes som tungpustethet. 

Hvis luftlekkasjen omfatter det meste av en lunge, vil pasienten både ha smerter og pustebesvær nok til at innleggelse og kirurgisk inngrep er indisert.

Dersom ikke ytre skade kan påvises, vil en legge inn et dren som vanligvis går inn mellom ribbena og plasseres slik at luftutløpet ligger relativt høyt i lungehulen. Lungen vil da vanligvis utvide seg igjen, og drive ut overskuddsluften. Drenet koples med en vannfylt luftlås, som forhindrer at ny luft trenger inn og får lungen til å kollapse. Behandlingen varer til det er rimelig sikkert at lekkasjen har helet seg. Av hensyn til infeksjonsrisikoen ved inngrepet gis gjerne antibiotika.

## Referanser
Aksjekapital

**Aksjekapital** er summen av pålydende på samtlige aksjer i et (allmenn)aksjeselskap. Som en følge av det begrensede deltakeransvar som gjelder for aksjeselskaper vil aksjekapitalen være en del av selskapets såkalt *bundne egenkapital*, noe som innebærer at aksjonærene ikke kan gjøre innhugg i denne til skade for selskapets kreditorer. Utslag av dette prinsippet er blant annet at det gjelder strenge regler for å sikre at aksjekapitalen blir innbetalt før selskapet kan starte sin virksomhet, og det kan ikke utdeles utbytte så lenge selskapets egenkapital ikke overstiger aksjekapitalen. Dersom egenkapitalen er uforsvarlig lav har dessuten styret en handleplikt for å bringe dette i orden, og dette skal alltid anses å være tilfelle dersom egenkapitalen er redusert til under halvparten av aksjekapitalen, jf aksjeloven §3-5.

I alminnelige aksjeselskaper må aksjekapitalen til enhver tid være på minst kr 30&nbsp;000, mens kravet for allmennaksjeselskaper er kr 1 million. Aksjekapitalen som foreligger ved selskapets stiftelse kan senere forhøyes ved en såkalt *[[Emisjon (finans)|emisjon]]*. Den kan også nedsettes, men aldri under den grensen som loven oppstiller.

## Referanser


## Eksterne lenker
* Mer om aksjekapital på Altinn (Starte og drive bedrift)
Kjøttkake

**Kjøttkaker**, eller **kjøttboller**, er små kaker av kjøttfarse, det vil si malt kjøtt av eksempelvis storfe, svin, lam og/eller vilt.

Basis for kjøttkakene er kjøttdeig. Den eltes, spes, krydres, formes til kaker og stekes i panne eller på langpanne i stekeovn. Kjøttkakene kan surres i brun saus eller serveres med sjy, tradisjonelt sammen med kokte poteter og enten stekt løk, surkål, erte- eller kålstuing. Retten serveres ofte med tyttebærsyltetøy som tilbehør.

Mens kjøttdeigen er udiskutabelt nødvendig, kan hva kjøttkakene ellers skal inneholde være gjenstand for både tradisjoner og smak og behag. Salt og pepper er vanlig, mens ingefær og/eller muskat kan ha med lokale tradisjoner å gjøre. Mengden av potet- eller hvetemel, samt bruk av løk, kavring, brødrasp, egg, melk eller vann i deigen varierer også.

Kjøttkaker har av mange blitt betraktet som hverdagsmat, mens karbonader, medisterkaker og såkalte benløse fugler og frikadeller ble regnet som litt finere.

## Referanser


## Eksterne lenker
*
Skyldmark

**Skyldmark** var en betegnelse på matrikkelskyld som ble innført ved matrikkelrevisjonen i 1886. 

Ved denne matrikkelrevisjonen ble alle matrikulerte eiendommer i landet samlet satt til 500 000 skyldmark, og hver enkelt eiendom ble tildelt matrikkelskyld i henhold til forventet verdi og avkastning. Ved fradelinger og opprettelse av nye eiendommer skulle det foretas en skylddelingsforretning, slik at den nye eiendom skulle tildeles en matrikkelskyld, og det skulle så gjøres tilsvarende fradrag i skylden for den eiendommen som ble delt. Samlet antall skyldmark for hele landet skulle således forbli uendret, men dette viste seg etterhvert ikke å kunne praktiseres, idet hvis en eiendom som var vertsatt til 1 øre *(i praksis en vanlig byggetomt)* ble delt, måtte den nye eiendommen tildeles en skyld på 1 øre, mens det ikke kunne gjøres fratrekk i skylden for den fradelte eiendommen.

Som matrikkelskyld:
* 1 skyldmark = 100 *øre*

Skyldmarken ble innført som erstatning for skylddaleren som matrikkelskyld. I gjennomsnitt ble 1 skylddaler da satt lik ca. 2 skyldmark.

Skyldmark ble tildelt nye eiendommer på landet fram til «Delingsloven» ble innført 1. januar 1980.
## Referanser
Nødt eller sannhet

**Nødt eller sannhet**, også kalt **sant eller nødt**, er en lek som er svært populær.

## Fremgangsmåte
Flere personer sitter sammen i en gruppe hvor en er leder. Lederen spør en av deltakerne om han/hun ønsker «nødt» eller «sannhet». Velger deltakeren «nødt», er han/hun nødt til å gjøre hva lederen befaler. Velger deltakeren «sannhet», spør lederen deltakeren om noe, og han/hun er da nødt til å svare helt ærlig.

Noen ganger spilles det med at alternativ som heter «prosent» også, og hvis deltakeren velger det, spør lederen hvor mange prosent han/hun liker, hater (etc.) noe eller noen. Her må svaret også være helt ærlig. Når lederen har spurt deltakeren, er det hans/hennes tur til å være leder.

Mange unge har også begynt med «nødt nødt» og «isfjell». Hvis deltakeren velger «nødt nødt», får han/hun tre nødt, og han/hun kan velge hvilken av de tre han/hun skal gjøre. Hvis deltakeren velger «isfjell», får han/hun velge hvem de skulle ha reddet fra et isfjell, f.eks. en katt, en mobil eller en bøtte med kjendishår.

## Eksterne lenker
* Spilleregler for Nødt eller Sannhet
Marens lille ugle

***Marens lille ugle*** fra 1957 er en norsk barnebok av forfatteren Finn Havrevold (1905–1988) som handlet om tidens jag og ble en stor lesersuksess. Boka er illustrert av Havrevold selv.

Boka var Havrevold sitt bidrag til Dammprisen, som var forlagets årlige konkurranse for å få lokket frem nye bøker for barn og unge. Han vant 20 000 kroner slik han også gjorde i 1955. Følgelig ble boka utgitt første gang av Damm forlag i 1957, og har kommet i flere nye opplag siden,  blant annet i 1983, utgitt av Bokklubbens Barn, og 1991.

Boken ble også premiert med 1. premie i Kirke- og kulturdepartementets premiering av barne- og ungdomsbøker for 1957 på 3 000 kroner.   Den ble også plassert på H.C. Andersen-prisen sin æresliste.

Boka dannet grunnlag for Ivo Caprinos spillefilm *[[Ugler i mosen (film)|Ugler i mosen]]* som kom i 1959.

Familien Monsen består av mor Monsen og far Ole Henrik Monsen, barna Trine og Maren, undulaten Fridtjof den frue og ugla «Maltas skrekk». De har arvet et falleferdig landsted på Sørlandet etter onkel Pavel.  Da de besøker huset kommer søstrene på sporet av onkel Pavels skatt. Mens de to leter etter den skjulte skatten, forsøker far fortvilet å ringe til kontoret. Og mens mor kjemper tappert for å holde humøret oppe, skjer det merkelige ting i det gamle huset.

## Referanser


## Eksterne lenker
*
USAs presidentkandidater 2008

**Amerikanske presidentkandidater 2008** er en liste over erklærte kandidater til Presidentvalget i USA 2008. Erklærte kandidater har meldt fra til den offisielle valgkommisjonen at de er kandidater.

## [[Det demokratiske parti|Demokratene]]

### Demokratenes Nasjonale Konvent 25 &ndash; 28. august 2008

Før avstemningen var ferdig, ble den avbrutt etter foreslag fra Hillary Clinton. Dette ble gjort og Obama ble nominert  gjennom akklamasjon uten at avstemningen ble offisielt fullført. Samme dag hadde Clinton frigjort sine delegater og tillot dem å stemme på Obama.

## [[Det republikanske parti|Republikanerne]]

### Republikanernes nasjonale konvent 2. &ndash; 4. september 2008

Av de 2 380 delegatene var 1 917 delstatsdelegater og 463 uforpliktede delegater.

## [[United States Constitution Party|Konstitusjonspartiet]]

### Konstitusjonspartiets nominasjonsmøte 26. april 2008

## [[Forbudspartiet (USA)|Forbudspartiet]]

## [[Green Party (USA)|Green Party]]

### Green Partys nasjonale konvent 13. juli 2008

## [[United States Libertarian Party|Libertarianerne]]

### Libertarianernes nominasjonsmøte 25. mai 2008

## Socialist Party USA

## Socialist Workers Party

## Uavhengige kandidater

## Partienes nominasjonsprosesser med resultater

## Se også
* Presidentvalget i USA 2008

## Referanser


## Eksterne lenker

* Washington Post: The Presidential Feld 
* New York Times: Who's running? 
* Los Angeles Times: In the running 
* CNN: 2008 Candidates 
* Forbes: 2008 Candidate forum 
* MSNBC: Issues + candidate matrix
Slaget om Frederiksodde

**Slaget om Frederiksodde** var en del av Karl X Gustavs første danske krig.

Den danske hæren hadde trukket seg tilbake til festningen Frederiksodde (senere Fredericia) i Jylland, ved den smaleste delen av Lillebælt. Svenskene kontrollerte resten av Jylland. For å kunne forflytte den svenske hæren til Fyn måtte festningen inntas. Festningen var oppført i 1650, og antatt sterk av begge sider. En svakhet var imidlertid at en av murene kun var en trepalisade, enkelte danske kilder hevder at festningen ikke var ferdigstillet.

Det svenske forsøket på å erobre festningen var vellykket, og utbyttet ble stort. 1200 harnisker, 1000 musketter, 700 hjelmer, krutt, mat og 39 faner.

Seieren ved Frederiksodde banet vei for den vågale marsjen over Lillebælt og Storebælt, og endelig freden i Roskilde året etter.

## Referanser


## Litteratur

*
Jan Deberitz

**Jan Deberitz** (født 6. mai 1950, død 8. juni 2014) var en norsk forfatter. Han skrev for barn, ungdom og voksne.

Jan Deberitz gikk på Ullern gymnas og tok siden lærerskole. Han hadde mange opphold i Hellas og England. Han bodde flere år i Vestfold, men bodde og arbeidet siden i Oslo.

## Bibliografi
* 1975: *Skogene blør*, roman
* 1976: *Øst i skogene*, fortelling
* 1978: *Solfolket*, noveller
* 1979: *Ulveår*, roman
* 1981: *[[I Morgentåkedalen]]*, bildebok
* 1983: *I månens tegn (Jernalder I)*, roman
* 1983: *Runemesteren (Jernalder II)*, roman
* 1987: *Alvekvinnens datter (Jernalder III)*, roman
* 1995: *Watanyas flukt*, ungdomsbok
* 1996: *Morgenkåpedyret*, bildebok
* 1999: *Månens gudinne*, ungdomsbok
* 2006: *Morgenkåpedyrets lille, store verden*, barnebok

## Eksterne lenker
Kai Bogen

**Kai Bogen** (født 1953) er en av fem personer som var med på å starte MicroDesign AS – det første navnet på selskapet Q-Free ASA. Bogen har solgt sin eierandel i Qfree og driver nå som investor.

I 2006 var han ifølge tallene fra skatteetaten Trøndelags rikeste mann.

Per 2023 er Bogen daglig leder, styreleder og største eier i bedriften Eltorque som i 2023 ble kåret til Trøndelags beste eksportbedrift.

## Referanser
Slaget ved Tybrind Vig

**Slaget ved Tybrind Vig** utspilte seg 30. januar 1658 og var et avgjørende slag for Karl X Gustav. Med sin hær kunne han ta seg over den islagte Lillebælt etter flere dager med væpnede rekognosering som bekreftet at isen kunne holde for en overgang. Han kunne dermed marsjere over til Jylland og erobre Fyn og Sjælland. Etter slaget var Fyn okkupert av svenskene i to dager som dessuten plyndret og herjet i byen Assens.
Legion of the Damned

**Legion of the Damned** er et nederlandsk thrash metal-band med death metal-elementer. Bandet ble stiftet i Geldrop i 1992 som et black/thrash metal-band under navnet **Occult**, men skiftet navn til Legion of the Damned i 2005 fordi Rachel Heyzer hadde forlatt bandet i 2001. De ønsket også å få en «ny start» og la om stilen.

I 1990 fikk black metal-entusiasten Maurice Swinkels ideen til å starte et band. Det var ikke før i 1992, da bandet skrev sine første sanger og holdt sin første konsert på Black Flame Festival i Elsloo at Occult var et faktum. I tillegg til å spille egne sanger, spilte Occult også sanger av det amerikanske death/black metal-bandet Acheron. Konserten på Black Flame Festival resulterte i bandets første demo og i 1993 spilte Occult inn sin første studio-demo. Occult skrev så platekontrakt med Foundation 2000, fikk med bassisten Sjos Tuithof og ga ut debut-albumet *[[Prepare to Meet Thy Doom]]* (1994).

Leon Pennings fikk sparken fra Occult i 1999 på grunn av musikalske forskjeller. Pennings ønsket en mer melodisk progressiv stil, mens resten av bandet ønsket å spille brutalt.

## Medlemmer
* Maurice «Sephirot» Swinkels – Vokalistl (1992-)
* Richard Ebisch – Gitar (1994-)
* Harold Gielen – Bass (2006-)
* Erik Fleuren – Trommer (1992-)

### Tidligere medlemmer
* Rachel Heyzer-Kloosterwaard – Vokalist (1994–2001)
* Leon Pennings – Gitar (1992–1999)
* Twan Fleuren – Bass (1999–2006)
* Sjors Tuithof – Bass (1992/1993–1999)

## Utgivelser
### Studioalbum under navnet Occult

### Studioalbum under navnet Legion of the Damned

## Eksterne lenker
* 
* 
*  Legion of the Damend på MySpace
*
Drivaksling

**Drivaksling** er den akslingen som overfører drivkraften fra for eksempel motoren til en bil til veien/underlaget. Er bilen bakhjulsdrevet er det den bakere akslingen som blir drivaksling.

Kraften overføres fra motoren via bl.a. drivakslingen til underlaget. Slik drives kjøretøyet framover eller bakover.

Drivakslinger blir også brukt på motorsykler, akselen står da inn i kardangen på bakhjulet. Samme prinsipp blir også brukt på trøsykler.

## Se også
*Girkasse
*Mellomaksling
*Bakaksling
*Kardang
*Drivmansjett
Finn Havrevold

**Finn Havrevold** (født 11. august 1905 i Oslo, død 18. februar 1988) var en norsk forfatter, dramatiker og illustratør.
__NOTOC__
Etter examen artium i 1924 fra Ragna Nielsens skole, utdannet Havrevold seg til arkitekt ved Norges tekniske høgskole i Trondheim i 1929. Han arbeidet som tegner av blant annet bokomslag. Studieopphold i USA 1933 til 1934 og Frankrike 1938 til 1939. Som forfatter skrev han både for barn og voksne, romaner, noveller og dramatikk, blant annet en lang rekke hørespill. Finn Havrevold var også litteraturkritiker i Aftenposten. Han hadde dessuten fire mindre roller ved Nasjonalteatret i perioden 1955-1960.

Havrevolds forfatterskap for barn faller i to perioder. De første fire bøkene, blant dem filmsuksessen *[[Marens lille ugle]]* (1957) og barnebokdebuten *Sommereventyret* (1952), er lettere komedier. Sistnevnte ga ham seieren i Kirke- og Undervisningsdepartementets konkurranse om årets barnebok i 1952. Fra og med *Viggo* (1957) og *Grunnbrott* (1960) får bøkene et tydeligere drag av psykologisk realisme innenfor bevisst komponerte fortellinger. Gode litterære behandlinger av identitetsutvikling og etiske tema gjorde at Havrevold ble regnet som en av sin generasjons viktigste forfattere. 

Han fikk Kirke- og undervisningsdepartementets premiering for fem av sine bøker. *[[Marens lille ugle]]* ble filmatisert av Ivo Caprino i 1959 med tittelen *Ugler i mosen*. *Grunnbrott* ble filmatisert av Sveriges Television i 1964 med tittelen *[[Farlig kurs]]*.
## Familie
Han var sønn av grosserer Lauritz Paulsen Havrevold (1859–1940) og Marta Malena Nielsen (1873–1927).  Han var lillebror til skuespilleren Olafr Havrevold (1895–1972) og psykoanalytiker Odd Havrevold (1900–91).  Finn giftet seg først i 1937 med Lydia Eleonore  Mysen (1910–99), dernest i Paris i 1939 med skribenten Gunvor Øwre (1910–77) som også skrev hørespill.

## Bibliografi (utvalg)
* 1939: *Det raker ikke Andersen*, novellesamling
* 1946: *Til de dristige*, roman
* 1947: *Walter den fredsommelige*
* 1949: *Skredet*, roman
* 1963: *Den ytterste dag*
* 1965: *De gjenstridige*
* 1968: *Blå rytter*
* 1972: *Under samme tak*, roman
* 1974: *Tapere*, novellesamling
* 1975: *De nådeløse*, roman
* 1975: *Refleksjoner*, artikkelsamling
* 1977: *I fjor sommer*, erindringsbok om gutten Carl Johans barndom i Kristiania
* 1978: *Vinter i Vallegaten*, erindringsbok
* 1979: *Fars hus*, erindringsbok
* 1980: *Velkommen hjem*, erindringsbok

### Dramatikk
* 1951: *Jubileum*, komedie
* 1955: *Uretten*
* 1959: *Tomannsboligen*
* 1966: *Gruppen*
* 1965: *Duell*, samling hørespill
* 1966: *Helenes hjerte*, hørespill
* 1971: *En benk i parken. 4 hørespill *
* 1973: *Avreisen. 4 hørespill*

### For barn og unge
* 1952: *Sommereventyret*
* 1953: *Drømmeveggen*
* 1955: *Den ensomme kriger*
* 1957: *Marens lille ugle*
* 1957: *Viggo*
* 1960: *Grunnbrott*
* 1963: *Jeg flykter i natt*
* 1967: *Putsja*
* 1969: *Lommekniven*

## Referanser


## Litteratur
* Birkeland, Risa, Vold. *Norsk barnelitteraturhistorie*. 2. utg. Samlaget, 2005 ISBN 82-521-5933-8

## Eksterne lenker
*
Ayodhya

**Ayodhya**  (hindi: )  er en by i delstaten Uttar Pradesh i India med rundt 100&nbsp;000 innbyggere. Byen har en lang historie og skal være fødestedet til Rama, den  mytiske helten i det indiske nasjonaleposet Ramayana.

Byen ligger 555 km øst for Delhi, og regnes som en av de seks helligste byene i India. Byen var den største og flotteste i vedisk tid, og var da  et viktig  religiøst sentrum for hinduer.  

Ayodhya har nylig vært senter for en langvarig og  viktig politisk strid. Det hindunasjonalistiske partiet BJP agiterte for å rive en moské fra 1600-tallet, *Babri Masjid*, fordi de mente den var bygd over et eldre tempel til minne om Rama. I 1992 ble moskeen revet av en gruppe ekstreme hinduer, noe som utløste voldsomme opptøyer i store deler av Nordindia, der ca. 2 000 mennesker ble drept.

30. september 2010 avsa høyesterett i delstaten Uttar Pradesh dom om rettighetene til eiendommen. Ifølge denne  dommen skal området deles  i tre; Den sentrale delen  tilkjennes  hinduorganisasjonen  *Ram Lala Virajman*,  mens en sunnimuslimsk stiftelse får retten til en annen del av området.  Den tredje delen ble  tilkjent den hinduiske munkeordenen *Nirmohi Akhara*.  

Den tidligere hovedstaden i Thailand, Ayutthaya er oppkalt etter Ayodha, pga. byens stilling i Ramayana-eposet.
Demo (musikk)

En **demo** (demonstrasjon) er en musikkinnspilling som ikke er ment for kommersiell utgivelse. De spilles ofte inn med simpelt lydutstyr, da dette er den billigste, raskeste og enkleste måten å gjøre et opptak på.

Det finnes flere typer demoer:
*Demoer laget av usignerte musikere for å spre musikken sin og oppnå platekontrakt. De deler gjerne ut demoer gratis til anmeldere og plateselskap.
*Demoer utgitt av musikere som ikke søker kommersiell suksess, men likevel lager musikk og ønsker å dele den i et bestemt miljø.
*Også profesjonelle låtskrivere lager demoer av nye sanger, enten med tanke på å spille dem inn selv på et senere tidspunkt, eller med tanke på å tilby materialet til andre artister.
Jernbaneskinne

**Jernbaneskinne**, eller bare **skinne**, er den ene av to parallelle skinner som utgjør et jernbanespor. Skinner lages i dag av stål. Opprinnelig ble de laget av jern; derav ordet *jern*baneskinne. Skinnene er normalt festet på et underlag av tverrliggende sviller av tre eller betong, sjeldnere av stål. På enkelte moderne jernbaner eller tunneller kan skinnene være festet til bolter som er festet til et støpt underlag, såkalt fastspor. Svillene holder skinnene fast i en fast avstand kalt sporvidde. 

## Sporvidder
Sporvidde er det innvendige målet mellom de parallelle skinnene. Denne må i de fleste tilfeller være konstant, slik at toget ikke sporer av. Det nasjonale jernbanenettet i Norge har en sporvidde på 1&nbsp;435 mm. 1&nbsp;435 mm sporvidde betegnes ofte normalspor i land der denne sporvidden dominerer. Dersom sporvidden er smalere enn 1&nbsp;435 mm kalles det smalspor, i motsatt fall bredspor.

## Ledeskinner
På de fleste jernbanebroer over en viss lengde er det et ekstra sett med skinner i midten, disse kalles ledeskinner. Ledeskinnene skal holde toget på plass i sporet i tilfelle en avsporing. Dersom et tog hadde sporet av på en bro uten ledeskinner kunne det havnet så langt utenfor profilet at det i ytterste konsekvens kunne falle av broen.

## Profil og vekt
Jernbaneskinner finnes i ulike vektklasser. Jo høyere vekt jo tyngre og raskere tog kan tillates. Til gjengjeld er tunge skinner dyrere å anlegge. (merk: også andre forhold enn skinnevekt avgjør togets hastighet og tyngde).
Vekt på skinnen oppgis i kg/m. Vanlig skinnevekt på norske hovedlinjer er 49kg/m. Nordlandsbanen ble oppgradert fra 35 kg/m til 49 kg/m. Ellers i Norden er 60 kg/m standard for jernbane.

## Se også
*Jernbane
*Jernbanetog
*Sporsperre

## Eksterne lenker
*
Østre Romerike prosti

**Østre Romerike prosti** var et prosti i Borg bispedømme i Den norske kirke. Det ble etablert i 1998 ved deler av Øvre- og Nedre Romerike prostier. Det nye prostiet utgjorde fra begynnelsen av Fet, Sørum, Aurskog og Høland prestegjeld fra Nedre Romerike prosti og Nes prestegjeld fra Øvre Romerike prosti. Første prost var Steinar Hovde (sogneprest i Nes). I forbindelse med opprettelsen av prostiet, ble det tidligere Nes prestegjeld delt i Nes og Årnes prestegjeld. Prostesetet lå i første periode (til omkring 2000) på Disen i Nes. Siden Hovdes tid ble det flyttet til Årnes i Årnes prestegjeld i Nes kommune. Fra 2013 ble det flyttet tilbake til Disen.

Som følge av kommunereformen opphørte Østre Romerike prosti å eksistere fra 2020. Fet og Sørum ble innlemmet i Lillestrøm kommune i Nedre Romerike prosti. Aurskog-Høland ble overført til Østre Borgesyssel prosti, mens Nes ble tilført til Øvre Romerike prosti, slik som før 1998.

## Proster i Østre Romerike prosti

* Tidligere «Provst Finchenhagen i Næs» (til daværende Øvre Romerike prosti). Finchenhagen omtales i Henrik Wergelands diktning.

### Etter at prostiet ble opprettet i nyere tid

* 1998–2000: Steinar Hovde (sete i Nes prestegjeld)
* 2000–2006: Øystein Trømborg (sete i Årnes prestegjeld)
* 2006–2019: Liv Berg Krohn-Hansen (sete i Årnes)

## Fellesråd og sogn i Østre Romerike prosti

* Aurskog-Høland fellesråd
** Søndre Høland
** Løken
** Setskog
** Bjørkelangen
** Aurskog
* Sørum fellesråd
** Sørum
** Blaker
** Frogner
* Fet og Dalen fellesråd
** Fet
** Dalen
* Nes fellesråd
** Nes
** Udnes
** Fenstad
** Ingeborgrud
** Årnes
** Auli

## Prestegjeld
* Årnes
* Nes
* Høland
* Aurskog
* Fet
* Sørum
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Referanser


## Se også

* Liste over Den norske kirkes sogn	
* Liste over kirker i Norge etter kommune

## Eksterne lenker
* Borg bispedømme: Prostier, proster og sogn i Borg
Leif Dietrichson

**Leif Ragnar Dietrichson** (født 1. september 1890 i Hønefoss, død 18. juni 1928 ved Bjørnøya), var en norsk marineflyger. Han er mest kjent for å ha vært med på Roald Amundsens ekspedisjon i retning Nordpolen i 1925. Dietrichson forsvant sammen med Amundsen og fire andre da de var på leting etter Umberto Nobiles ekspedisjon i 1928.

## «N 24» og «N 25»

I  1925 deltok Dietrichson på Roald Amundsens ekspedisjon fra Ny-Ålesund i retning Nordpolen med de to flybåtene «N 24» og «N 25». Den 21. mai 1925 startet de to flybåtene fra Ny-Ålesund på Svalbard. På «N 24» var Dietrichson flyger, Lincoln Ellsworth navigatør og Oskar Omdal mekaniker. På «N 25» var Hjalmar Riiser-Larsen flyger, Roald Amundsen navigatør, og Karl Feucht mekaniker. 

Etter ca. åtte timers flyging bestemte Riiser-Larsen og Amundsen seg for å lande for å kunne ta nøyaktig stedsobservasjon. De geodetiske målingene fastslo at man var kommet til 87° 44' nord, på det daværende tidspunkt det nordligste punkt noe menneske hadde kommet til. Det gjensto 251 km til Nordpolen. «N 24» var blitt skadet allerede under avgangen, og kunne ikke repareres da den landet i isen. De to flybåtene landet et par kilometer fra hverandre og først etter et par dager greide besetningene å få kontakt med hverandre. Da de tre fra «N 24» skulle ta seg bort til «N 25», gikk Omdal og Dietrichson gjennom isen og holdt på å drukne. Takket være at alle hadde på seg redningsvesten Tethys, at de hadde blåst dem delvis opp og at Ellsworth ikke havnet i vannet, klarte han å hjelpe de to opp på isen igjen slik at de kunne gjenforenes med besetningen på «N 25». Etter et strevsomt arbeid klarte de å lage en startbane på 500 m. Først 15. juni tok de av med Riiser-Larsen som fartøysjef med alle seks ombord i samme fly, og de kom velberget tilbake til Svalbard.

I 1926 takket Dietrichson nei til å delta på Amundsens ekspedisjon med luftskipet «Norge» over Nordpolen.

## «Latham»
Dietrichson og fire franskmenn var med da Amundsen la ut fra Tromsø med den franske flybåten «Latham» av typen Latham 47 18. juni 1928 for å lete etter Umberto Nobiles ekspedisjon som var savnet i ishavet med luftskipet «Italia». «Latham» er antatt å ha styrtet i havet ved Bjørnøya under denne aksjonen, og ingen av mannskapet er senere funnet.

## Annet
Leif Ragnar Dietrichson falt også ned med fly ved Portør havn i 1919.

## Til minne om Leif Ragnar Dietrichson

Det er reist en minnestein over Dietrichson i Søndre park i Hønefoss. Den ble avduket av Dietrichsons venn og kollega kontreadmiral Hjalmar Riiser-Larsen den 17. mai i 1949.

Det er en gate oppkalt etter Leif Dietrichson i Stavanger. *Leif Dietrichsons gate* fikk navnet sitt i 1956 og ligger ved blokkene på Saxemarka.

## Referanser


## Litteratur
* 
* 

## Eksterne lenker
* 
* 
*
Espen Johnsen

**Espen Johnsen** er navnet til flere personer:

* Espen Johnsen (politiker), stortingsrepresentant/ordfører (født 1976)
* Espen Johnsen (fotballspiller), fotballspiller (født 1979)
* Espen Johnsen (syklist), utforsyklist
Seasons in the Abyss

***Seasons in the Abyss*** er Slayers femte studioalbum. Albumet ble sluppet 9. oktober 1990.

## Sporliste
#«War Ensemble» – (4:52)
#«Blood Red» – (2:50)
#«Spirit in Black» – (4:07)
#«Expendable Youth» – (4:10)
#«Dead Skin Mask» – (5:17)
#«Hallowed Point» – (3:24)
#«Skeletons of Society» – (4:41)
#«Temptation» – (3:26)
#«Born of Fire» – (3:08)
#«Seasons in the Abyss» – (6:32)

## Personell
* Tom Araya – Vokalist og bassist
* Kerry King – Gitarist
* Jeff Hanneman – Gitarist
* Dave Lombardo – Trommeslager

## Eksterne lenker
*
Lucky Strike (snus)

**Lucky Strike-snus** fås som posesnus (porsjonsnus) og løssnus i Norge. Tobakksvaren produseres i Sverige for British American Tobacco. Pakningen finnes i «original», «White Portion», «white portion mini» (9,6 g, mini portion selges kun i Sverige) og «Strong Portion».

Lucky Strike-snus ble lansert for første gang i verden i Sverige og Sør-Afrika i mai 2005.

## Innhold
Lucky Strike «White Portion» har en nettovekt på 19,2 g og inneholder 24 porsjoner.  Lucky strike Original porsjon er 1 gramsposer i boxer à 24 stk. Lucky strike white mini portion har en nettovekt på 9,6 g og selges i boxer a 24 stk.

## Ingredienser
* tobakk 
* vann 
* fuktighetsbevarende midler (E422, E1520)
* smaksforsterkere (koksalt)
* surhetsregulerende midler (E500)
* aromaer inkl. røykaroma.

## Referanser
Vestby Avis (1974–1988)

:*Se [[Vestby Avis]] for den nåværende avisen ved samme navn.*
**Vestby Avis** var en ukentlig næravis distribuert i abonnement og løssalg som ble utgitt av Moss Avis AS i årene 1974–1988.
Divine Intervention

***Divine Intervention*** er Slayers sjette studioalbum. Albumet ble sluppet 3. oktober 1994.

## Sporliste
#«Killing Fields» – (3:57)
#«Sex, Murder, Art» – (1:50)
#«Fictional Reality» – (3:38)
#«Dittohead» – (2:31)
#«Divine Intervention» – (5:33)
#«Circle of Beliefs» – (4:30)
#«SS-3» – (4:07)
#«Serenity In Murder» – (2:36)
#«213» – (4:52)
#«Mind Control» – (3:04)

## Personell
* Tom Araya – Vokalist og bassist
* Kerry King – Gitarist
* Jeff Hanneman – Gitarist
* Paul Bostaph – Trommeslager

## Eksterne lenker
*
Indusdalen

**Indusdalen** er en bred elvedal ved grensen mellom Pakistan og India, omkring 100 000 km² stor, og hvor elven av samme navn er på omkring 3,120 km lang. De eldste sporene av sivilisasjon på det indiske subkontinentet er avdekket ved steder langs eller nært inntil Induselven, som  har gitt navn til området. Kulturen i Indusdalen fungerte omtrentlig i tiden 2600 f.Kr. og 1500 f.Kr. Den spredte seg sørover på det indiske subkontinentet, men hadde sitt hovedområde langs elvene i nordøst. Denne sivilisasjonen hadde betydning for senere tiders hinduisme og indisk kultur.

## Referanser


## Se også
* Indus
* Induskulturen

## Eksterne lenker
* Indus Valley, Ancient India
* Indus Valley Civilization
Undisputed Attitude

***Undisputed Attitude*** er Slayers sjuende studioalbum og ble utgitt i 1996.

Albumet inneholder bare tre av Slayers egne sanger; «Can't Stand You», «Ddamm» og «Gemini». Resten av albumet består av punk rock, hardcore punk og crossover thrash-coverlåter.

## Sporliste
#«Disintegration/Free Money» (Verbal Abuse-cover) – (1:41)
#«Verbal Abuse/Leeches» (Verbal Abuse-cover) – (1:58)
#«Abolish Government/Superficial Love» (TSOL-cover) – (1:48)
#«Can't Stand You» – (1:27)
#«Ddamm» – (1:01)
#«Guilty of Being White» (Minor Threat-cover) – (1:07)
#«I Hate You» (Verbal Abuse-cover) – (2:16)
#«Filler/I Don't Want to Hear It» (Minor Threat-cover) – (2:28)
#«Spiritual Law» (D.I.-cover) – (3:00)
#«Sick Boy» (Charged GBH-cover) – (2:14)
#«Mr. Freeze» (Dr. Know-cover) – (2:24)
#«Violent Pacification» (D.R.I.-cover) – (2:38)
#«Richard Hung Himself» (D.I. cover) – (3:22)
#«I'm Gonna Be Your God» (The Stooges-cover av sangen «I Wanna Be Your Dog») – (2:58)
#«Gemini» – (4:53)

## Personell
* Tom Araya – Vokalist og bassist
* Kerry King – Gitarist
* Jeff Hanneman – Gitarist
* Paul Bostaph – Trommeslager

## Eksterne lenker
*
Brokk

**Brokk** (latin hernie) er en vanlig tilstand som innebærer at litt av innholdet i bukhulen passerer ut igjennom en av åpningene i muskellagene som utgjør bukveggen, og danner en kul under huden. Hullet i bukveggen blir kalt «brokkporten».

Ofte kommer en slik brokk-kul når trykket i bukhulen øker, og kulen forsvinner når trykket er lite.

Den delen av tarmen som ligger utenfor brokkporten er avhengig av blodforsyning gjennom arterier og vener som passerer ut gjennom brokkporten. Dersom trykket i brokkporten øker så mye at blodsirkulasjonen i disse karene stoppes, kan vevet i brokket nedbrytes på grunn av mangel på oksygen og næring. Dette er smertefullt og kalles «incarcerert hernie». Pasienten må opereres innen få timer etter at smertene er oppstått.

Til å begynne med etter at smertene er oppstått, er det mulig å presse brokket tilbake gjennom brokkporten, inn i bukhulen. Dette kalles å «reponere» brokket. Dersom smertene har vart lenge, eksempelvis over en time, kan tarmveggen bli så skadet at det kan gå hull ved forsøk på reponering. Da vil tarminnholdet fort gi bukhinnebetennelse, «peritonitt».

## Vanlige typer brokk
Navlebrokk, «umbilicalhernie», er brokk som går ut igjennom åpningen i bukveggen ved navlen der blodårene i navlestrengen passerte da pasienten var foster.

Lyskebrokk, «inguinalhernie», er brokk som går ut igjennom lyskekanalen, «inguinalkanalen», som er et hull i bukveggen der sædlederen og blodårene til testiklene passerer. Dette er like ovenfor folden mellom magen og lårene.

«Ventralhernie» er et brokk igjennom bukveggen der den er blitt svak på grunn av overvekt eller operasjon.

Lårbrokk eller «Femoralhernie» er et sjeldnere brokk. Da følger brokket en kanal fra bukhulen ved de store blodårene som går ned i lårene. Kulen av brokket danner seg da like nedenfor folden mellom maven og lårene.

Mellomgulvsbrokk, «hiatushernie», innebærer at en del av magesekken glir opp gjennom hullet i mellomgulvet der spiserøret vanligvis passerer. Delen av mavesekken ovenfor mellomgulvet kan danne en pose der det blir liggende matrester og tabletter. Dette kan også gi gastroøsofageal refluks.

Vombiskinn er betegnelsen på brokk hos gårdsdyr, spesielt sau.

## Spesielle forhold
Når buken utvides ved overvekt øker trykket i bukhulen, og åpningene som kan bli til brokkporter blir større. Ved overvekt kan brokk forsvinne med vektreduksjon.

Noen pasienter kan ha nytte av et brokkbind for å hindre at brokket kommer ut. Ellers er det vanlig å behandle brokk med et lite kirurgisk inngrep.

Det er helt ufarlig å ha et brokk så lenge det er mulighet for operasjon ved eventuell incarcerering. En pasient som har brokk bør likevel ikke oppholde seg i områder der hurtig sykehusinnleggelse er vanskelig.

## Referanser


## Litteratur
* 
*   

## Eksterne lenker
* Norsk Helseinformatikk 
* Store medisinske leksikon
Åsetestakst

En **åsetestakst** skal bevirke at etterkommende generasjoner skal kunne overta et gårdsbruk til en pris som gjør det mulig å drive gården regningssvarende. Åsetestakst blir benyttet når barn etter en odelsberettiget eier av et gårdsbruk skal overta eiendommen etter reglene om åsetesrett.

Mens en odelstakst på en eiendom mer skal gjenspeile omsetningsverdien på eiendommen ved fritt salg, skal en åsetestakst ta hensyn til at eiendommen skal drives regningssvarende og utelukkende som et gårdsbruk.

Regel for åsetestakst finnes i odelslovens § 56.
**«§ 56. Åsetesarvingen har krav på at det ved skjøn blir fastsett ein overtakingspris som er rimeleg etter dei tilhøva som ligg føre. Verdsetjinga skal gjerast med særleg tanke på at overtakaren kan makte å bli sitjande med eigedomen. Åsetestakst må ikkje setjast høgare enn verdien av eigedomen ved odelstakst.»*
## Eksterne lenker
* Lov om odels- og åsetesrett.
Diabolus in Musica

***Diabolus in Musica*** er Slayers åttende studioalbum. Albumet ble sluppet 9. juni 1998.

## Sporliste
#«Bitter Peace» – (4:32)
#«Death's Head» – (3:34)
#«Stain of Mind» – (3:24)
#«Overt Enemy» – (4:41)
#«Perversions of Pain» – (3:33)
#«Love to Hate» – (3:07)
#«Desire» – (4:20)
#«In the Name of God» – (3:40)
#«Scrum» – (2:16)
#«Screaming from the Sky» – (3:12)
#«Wicked» – (6:00)
#«Point» – (4:11)
Den japanske utgaven inneholder bonussangen «Unguarded Instinct»

## Personell
* Tom Araya – Vokalist og bassist
* Kerry King – Gitarist
* Jeff Hanneman – Gitarist
* Paul Bostaph – Trommeslager

## Eksterne lenker
*
God Hates Us All

***God Hates Us All*** er Slayers niende studioalbum. Albumet ble sluppet 11. september 2001 etter å ha blitt utsatt flere ganger. Den uheldige timingen med utgivelsen (samme dag som terrorangrepet 11. september 2001), førte til at reklameplakater ble tatt ned nesten umiddelbart ettersom tittelen kunne virke provoserende.

Slayer vant en Grammy for «Best Metal Performance» for sangen «Disciple».

## Sporliste
# «Darkness of Christ» (1:30)
# «Disciple» (3:35)
# «God Send Death» (3:45)
# «New Faith» (3:05)
# «Cast Down» (3:26)
# «Threshold» (2:29)
# «Exile» (3:55)
# «Seven Faces» (3:41)
# «Bloodline» (3:36)
# «Deviance» (3:08)
# «War Zone» (2:45)
# «Here Comes the Pain» (4:32)
# «Payback» (3:05)

## Personell
* Tom Araya &ndash; Vokalist og bassist
* Kerry King – Gitarist
* Jeff Hanneman – Gitarist
* Paul Bostaph – Trommeslager

## Eksterne lenker
*
Decade of Aggression

***Decade of Aggression*** er det amerikanske thrash metal-bandet Slayers andre konsertalbum. Albumet ble utgitt 22. oktober 1991 og inneholder opptak fra tre forskjellige datoer i perioden 1990&ndash;1991.

*Alle sangene på CD1 er spilt inn i Lakeland Coliseum i Lakeland, Florida 13. juli 1991.
*Sang 1, 2 og 7 på CD2 er spilt inn i Wembley Arena i London, England 14. oktober 1990.
*Sang 3-6 og 8-10 på CD2 er spilt inn i Orange Pavilion i San Bernardino, California 8. mars 1991.

## Sporliste
### Disk 1
#«Hell Awaits» – (6:50)
#«The Antichrist» – (3:50)
#«War Ensemble» – (4:58)
#«South of Heaven» – (4:25)
#«Raining Blood» – (2:32)
#«Altar of Sacrifice» – (2:48)
#«Jesus Saves» – (4:12)
#«Dead Skin Mask» – (4:58)
#«Seasons in the Abyss» – (7:01)
#«Mandatory Suicide» – (4:00)
#«Angel of Death» – (5:20)

### Disk 2
#«Hallowed Point» – (3:36)
#«Blood Red» – (2:50)
#«Die By the Sword» – (3:35)
#«Black Magic» – (3:28)
#«Captor of Sin» – (3:34)
#«Born of Fire» – (3:03)
#«Postmortem» – (4:04)
#«Spirit in Black» – (4:07)
#«Expendable Youth» – (4:36)
#«Chemical Warfare» – (5:30)

## Personell
* Tom Araya &ndash; Vokalist og bassist
* Kerry King – Gitarist
* Jeff Hanneman – Gitarist
* Dave Lombardo – Trommeslager

## Eksterne lenker
*
Jon Dette

**Jonathan Dette** (født 1970) er en amerikansk trommeslager, best kjent for sin tid i thrash metal-bandene Slayer og Testament. Gjennom årene har han også blitt valgt til å vikariere for band som Anthrax, Heathen, Iced Earth og Volbeat. Dette har også spilt med Evildead og Impellitteri i flere år.
## Bakgrunn
Dette ble født i San Diego, California, 19. april 1970. Han begynte å spille trommer som 14-åring. I 1984 ble foreldrene hans skilt. Han spurte begge foreldrene om å få et trommesett – noe som resulterte i at han fikk to sett til bursdagen sin, som han deretter satte sammen til et dobbelt bass-sett. Samme bursdag ga lillebroren ham en kopi av Anthrax-albumet *Fistful of Metal*, som førte til at han oppdaget band som Metallica og Slayer. 

## Karrieren
### Testament og Slayer
Sommeren 1994 fikk Dette muligheten til å prøvespille for thrash metal-bandet Testament, etter at  hadde forlatt bandet for å bli med i White Zombie. Med Testament deltok Dette på turnéen for albumet *Low* fra september 1994 til 1995, en periode hvor live-albumet *Live at the Fillmore* ble spilt inn.
I 1996 prøvespilte Dette for Slayer, etter at Paul Bostaph hadde sluttet i bandet – et mål Dette hadde hatt siden han var 17 år gammel.  Til tross for at tilbudet først gikk til Gene Hoglan, som var en nær venn av bandet, fikk Dette jobben på grunn av sitt pågangsmot og sin energi.
Dette spilte fast med Slayer fram til 1997, da han ble sparket etter uenigheter med de øvrige medlemmene, noe som førte til at Bostaph kom tilbake. Etter dette vendte han tilbake til Testament for en periode, men sluttet igjen kort tid etter. I 2000 kom han tilbake til Testament som vikar, og i 2004 spilte han i bandet .
### Senere karriere
I 2011 ble Dette kontaktet for å vikariere for trommeslager  i Heathen, som ikke kunne delta på turneen med Destruction og .
I 2012 ga han ut et album med , kalt *Animetal USA W*. Samme år ble han leid inn for å spille med Anthrax, mens Charlie Benante måtte bli i USA på grunn av personlige årsaker. Dette spilte med Anthrax på en europeisk høstturné som støttet Motörhead, og senere også på en turné i Australia.
Mens han var på turné i Australia med Anthrax, ble Dette kontaktet av Kerry King fra Slayer, som spurte om han kunne steppe inn igjen – denne gangen som erstatning for Dave Lombardo. Etter tiden i Slayer ble Dette på nytt bedt om å vikariere for Heathen på en europeisk turné.
Senere samme år ble Dette leid inn av Iced Earth for å spille i stedet for , som tidligere hadde turnert med Volbeat. Dette dannet også bandet  sammen med vennen .
Han turnerte med Iced Earth fram til 2015, da  kom tilbake som trommeslager. Samme år ble Dette igjen bedt om å vikariere for Benante i Anthrax. Rundt denne tiden ble han offisielt medlem av , hvor han spilte inn albumene *Venom* og *The Nature of the Beast*, før han forlot bandet i 2018.
I 2022 ble Dette hyret inn for å vikariere for  i Volbeat, etter at Larsen testet positivt for Covid-19.

## Referanser


## Eksterne lenker
*
Anders Graneheim

**Anders Graneheim** (født 3. mai 1962 i  ved Timrå, Västernorrlands län i Sverige) er en svensk bodybuilder.

## Eksterne lenker
* Anders Graneheim – offisiell side